Rijeka, 18. rujna 2020.g.

**NAJAVA DOGAĐANJA I POZIV ZA MEDIJE**

**FESTIVAL ODRŽIVOSTI NASTAVLJA SE U PARKU VLADIMIRA NAZORA**

**U subotu, 19. rujna 2020.g. u sklopu projekta Rijeka 2020 – Europska prijestolnica kulture održat će drugi dan *Festivala održivosti*,** namijenjen onima koji vole prirodu i teže ka jednostavnom i kvalitetnom životu**, u organizaciji Tranzicijske inicijative Rijeka.**

*Festival održivosti* publiku očekuje **od 10 do 19 sati u Parku Vladimira Nazora, u centru Rijeke**, aprogram sastoji od **radionica, cooking showa, predavanja, obilaska botaničkog vrta, programa za djecu, ugostiteljske ponude i glazbenih nastupa.**

**Sav je program besplatan za sve posjetitelje, a radionicama se zainteresirani mogu priključiti samim dolaskom u park te prijavom na info-štandu na ulazu.** Kako bi se stvaralo što manje otpada **preporuka je donijeti svoj pribor za jelo i piće**.

**Od 10 do 12 sati** sve posjetitelje očekuje tzv. **cooking show tj. prezentacijska radionica *Samoniklo jestivo bilje našeg kraja***. Voditelj radionice **Stipe Krištić** objasnit će kako prepoznati, ubrati a zatim i skuhati nekoliko ukusnih jela od samoniklog jestivog bilja. Nakon kuhanja slijedi degustacija.

**U 10 sati** održava se i **teorijska i praktična radionica izrade zida od bala slame, umješavanja žbuke od zemlje i žbukanje zida, pod nazivom *Prirodno graditeljstvo***, a održat će ju **Goran Brumnić Mex**, jedan od edukatora Akademije prirodnog graditeljstva i vrsni poznavatelj gradnje prirodnim materijalima. Radionica traje do 16:00 sati, uz pauzu za ručak.

**U 11 sati Hrvoje Novosel**, edukator biodinamičnog uzgoja i veliki zaljubljenik u zemlju, ispričat će i pokazati **kako surađivati s prirodom da bismo od nje dobili hranu koja liječi** na radionici koja će trajati do 12.30 sati, pod nazivom ***Vrtlarenje u harmoniji s prirodom***.

***Kako očuvati sjeme starih sorti*** moći će se saznati od **Rudolfa Pereglina**, na radionici koja će trajati **od 12.30 do 14 sati.**

**Od 14 do 15 sati** slijedi **radionica *Korak po korak do zdravog kruha***, pod vodstvom **Snježane Janković.** U malim grupama po 10 ljudi radit će se jednostavni raženi kruh od samo tri sastojka: brašna, vode i kvasca. Sudionici sve potrebno dobivaju na radionici, a zamješeno tijesto nose kući i peku ga nakon dizanja tj. fermentacije.

**Od 15 do 16 sati** slijedi **radionica *Mudrost biljaka* pod vodstvom Marte Blažević**, o bilju, njegovoj važnosti i raznolikosti s naglaskom na ljekovito i samoniklo jestivo bilje. Usto, zainteresirane očekuje demonstracija i degustacija prirodnih pripravaka od bilja (kreme, tinkture, melemi). Zainteresirani će saznati kako se rade tinkture u ljekovite svrhe, čajne mješavine, gotove tinkture i macerati te kreme za ruke i lice.

**Od 16 do 18 sati o *Kompostiranju na kućnom pragu*,** radionicu će održati **Cvijeta Biščević**.   
Radi se o teorijskoj i praktičnoj radionici na kojoj će se moći saznati kako oponašajući prirodu možemo zbrinuti kuhinjske otpatke na licu mjesta, bilo u vrtu, stanu ili na balkonu. Osim kompostiranja, polaznici će se upoznati i s drugim metodama biološke obrade organskog otpada kao što su fermentacija i biodigestija i dobiti odgovor na pitnje kako kompostirati kuhanu hranu.

Sve posjetitelje **od 10 do 18 sati** očekuje i cjelodnevni program ***Zero Waste***, pod vodstvom **Radmile Rakas** iz KD-a Čistoća, ekološke aktivistice i pobornice “Zero Waste” pokreta.   
Na štandu Zero Waste ili po naški “koncept života s manje smeća” bit će raznoliki programi za odrasle i djecu: **od 10 do 12 sati održat će se radionica *Izrada torbi od starih majica*** (gdje posjetitelji moraju ponijeti svoje majice od kojih će izraditi torbe) kao i **upoznavanje s idejom spore mode i oporabe tekstila**. **Od 12 do 13 sati slijedi radionica *Izrada lutkica od kukuruzovine***, a **od 16 do 18 sati *Kviz o plastici.***

**Program za djecu uz izviđače, obilasci botaničkog vrta, predavanje i glazbeni program**

Tijekom subote**, od 10 do 18 sati** održavat će se i **program za djecu *Igra u prirodi s prirodom***, pod vodstvom **Odreda izviđača "Primorje" Rijeka**.

**Između 11 i 16 sati** svi zainteresirani moći će i u **šetnju Botaničkim vrtom Prirodoslovnog muzeja Rijeka**, a kako bi doživljaj bio što bolji kroz vrt će voditi ravnateljica Prirodoslovnog muzeja **Željka Modrić Surina.**

Uz radionički program Festivala održivosti, u subotu će **od 12.30 sati** zainteresirani moći prisustvovati i **predavanju *Što su Grupe solidarne razmjene***. Kako one funkcioniraju, koju dobrobit nose i kako im se priključiti, ispričat će **Irena Kukurin Barić**, organizator volonter Sajma prirodno uzgojene hrane Zeleni Kastav.

Za vrijeme trajanja festivala, **od 10 do 18 sati**, svima će biti dostupna i **ugostiteljska ponuda Chefa Željka** koji će pripremati **slasne vege obroke**, a za dobro raspoloženje pobrinut će se i **glazbeni program: u 12 sati** u Parku Vladimira Nazora, nastupa **zbor VINS**, a **u 18 sati Zelenìlo ansambl tj. Marko Žele band.**

*Festival održivosti* provodi **Tranzicijska inicijativa Rijeka**, a realizira se uz potporu sudioničkog programa **Civilne inicijative** **Rijeke 2020 - Europske prijestolnice kulture**.

**Najavljeno događanje organizirano je uz poštivanje svih preporuka HZJZ-a za sprječavanje zaraze virusom COVID-19. Radi zaštite općeg zdravlja, svi se sudionici i posjetitelji pozivaju na poštivanje preporuka: pojačanu osobnu higijenu, fizičku udaljenost te nošenje zaštitnih maski, dok će se na ulazu posjetiteljima mjeriti temperatura i provoditi preporučena evidencija posjetitelja.**

Unaprijed zahvaljujem na objavi najave i dolasku.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42